# Cens universal

* No s'ha de confondre amb el Cens de població que refereix al particular i no a l'universal..
* No s'ha de confondre amb Sufragi universal.
El cens universal o cens global és un tipus de cens —llista dels individus que reuneixen una condició, per exemple el sufragi— què es caracteritza en ser una llista completa o global i un sistema de recurs, enfocat en el dret a vot, en el qual es garanteix aquesta llista de cens universal —on consten tots els individus amb dret a vot— a totes les meses dels col·legis electorals, a part de mecanismes que impossibiliten un doble vot com per exemple una incorporació d'un sistema informàtic que ho impedeixi, i que permet a què els individus —inclosos en aquest cens— puguin votar en col·legi electoral. Aquest tipus de cens era i és habitual en molts països. Normalment s'activa aquest cens quan es presenten condicions excepcionals, com el tancament de col·legis electorals, per tal de garantir que tothom amb dret a vot pugui exercir-lo. Aquest cens universal, en principi, és un mecanisme que garanteix que tothom que vulgui votar pugui fer-ho, malgrat això, és cert que a causa de les condicions excepcionals que obliguen l'aplicació d'aquest cens, s'intueix una disminució dels votants que poden exercir el seu dret a vot, en tot cas, si l'aplicació d'aquest cens universal és ràpida i eficaç el nombre de votants que no poden exercir-lo es redueix.
Aquest tipus de cens universal, per exemple, s'implementà tant en la consulta del 9-N a Catalunya com l'1 d'octubre de 2017 durant el Referèndum sobre la independència de Catalunya que, a causa de problemes tècnics, tancament de col·legis electorals per part de la policia i absència de paperetes a alguns col·legis, s'hagué de recórrer a un sistema que constés d'una Junta Electoral Central i del cens universal per tal de garantir el sufragi. A causa d'aquests fets, l'1 d'octubre de 2017, Jordi Turull, conseller de la Presidència i portaveu del govern de Catalunya d'aleshores i Raül Romeva, conseller d'Exteriors, anunciaven:
| « | Per a totes les persones a qui hagin tancat el punt de votació o el tanquin durant el dia, volem anunciar que hem desenvolupat un sistema pel qual poden votar a qualsevol punt de votació que trobin obert. A cada taula hi haurà un sistema per consultar el cens universal i validar que ningú hagi votat anteriorment. Es farà mitjançant un sistema electrònic que permet consultar tot el cens. | » |

## Referències

* 1 2 «El Govern anuncia que se podrá votar en cualquier centro electoral del referéndum» (en castellà). El Periódico, 01-10-2017.
* ↑ «Cens». Diccionari de la llengua catalana de l'IEC. Institut d'Estudis Catalans.
* ↑ «Sugrafi activo y censo electoral» (en castellà i només en castellà). Ministeri d'Interior. [Consulta: 18 setembre 2018].
* 1 2 March, Oriol «El Govern activa el cens universal: es pot votar en qualsevol col·legi electoral». Nació Digital, 01-10-2017.
* ↑ «Referèndum 1 d'octubre: cens universal i votació des de qualsevol col·legi». Regió7.
* 1 2 «Els ‘hackers' que van fer possible el cens universal en el referèndum». [Consulta: 12 gener 2018].
* ↑ Mckenzie, John L. The Dictionary Of The Bible (en anglès). Simon and Schuster, octubre 1995. ISBN 9780684819136.
* 1 2 «S'activa el cens universal per garantir el vot encara que hi hagi col·legis tancats». ccma.cat.
* ↑ «L'independentisme pot superar el 50% el 21-D?». Ara.cat.
* ↑ «El cens serà universal perquè es pugui votar a qualsevol col·legi obert». [Consulta: 13 gener 2018].
* ↑ Pascual, Roger «On votar en el referèndum de Catalunya: hi ha cens universal» (en castellà). elperiodico, 01-10-2017.
* ↑ «El Govern activa el cens universal. Ja es pot votar a qualsevol col·legi obert». RAC1.

## Vegeu també

* Cens de població
* Sufragi
* Elecció

## Enllaços externs

* «La Moncloa diu que el cens universal és una “vergonya” que “confirma que l'estat de dret ha desbaratat el referèndum”». La Vanguardia, 01-10-1017.
* Rodríguez Arias, Miquel Àngel. «1 d'Octubre: El cens i els vots – els científics, per la independència».